open-index/open-wikipedia-markdown huggingface dataset:
Panathinaïkó-stadion

**Panathinaïkó-stadion** (, *Panateenalainen stadion*, ”Kaikkien ateenalaisten stadion”) eli *Kallimármaro* (Καλλιμάρμαρο, ”Kaunismarmorinen”) on urheilustadion Ateenassa Kreikassa. Stadion on maailman vanhimpia urheilustadioneita ja se on rakennettu Ateenan antiikin aikaisen stadionin raunioiden paikalle nykyaikaisia olympialaisia varten.

## Historia

Alkuperäistä antiikin aikaista stadionia käytettiin Panathenaia-juhlaan kuuluneissa kisoissa. Kisoja on järjestetty viimeistään vuodesta 566/565 eaa. lähtien. Stadion oli alun perin puurakenteinen ja rakennettu luonnonlaaksoon Ardettos- ja Agra-kukkuloiden väliin Ilissos-joen etelärannalle.

Vuonna 329 eaa. stadion rakennettiin uudestaan Lykurgos Ateenalaisen johdolla. Tuolloin se käsitti suoran yhden stadionin mittaisen juoksuradan. Vuonna 140 stadion rakennettiin kokonaan Pentelikon-vuoren marmorista Herodes Atticuksen kustantamana. Samalla siihen rakennettiin kaareva pää ja juoksuradan pituus kaksinkertaistui.

Roomalaisella ajalla stadionia käytettiin myös gladiaattorinäytäntöihin. Antiikin ajan päätyttyä stadion jäi käytöstä, sillä kisat nähtiin kristillisellä keskiajalla osana pakanallista kulttuuria ja uskontoa. Stadionin marmorit käytettiin uudelleen muihin rakennuksiin tai poltettiin kalkiksi.

Stadionin osia löydettiin arkeologisissa kaivauksissa vuonna 1836. Se päätettiin rakentaa uudestaan antiikin aikaiselle paikalle ja mahdollisimman samannäköiseksi. Nykyisessä rakennuksessa ei kuitenkaan ole jäljellä käytännössä mitään alkuperäisiä osia. Stadionia käytettiin jo niin kutsutuissa Zappaan olympialaisissa vuosina 1870 ja 1875. Lopullinen ennallistus perustui Ernst Zillerin paikalla tekemiin tutkimuksiin. Varsinaisena arkkitehtina toimi Anastásios Metaxás. Stadion oli vuoden 1896 kesäolympialaisten pääpaikka, vaikka se olikin tuolloin vielä keskeneräinen. Lopullisesti se valmistui vuoden 1906 välikisojen käyttöön.

Stadion kunnostettiin uudelleen vuosina 2003–2004. Vuoden 2004 kesäolympialaisissa stadion toimi jousiammuntakenttänä sekä maratonjuoksun maalina.

## Rakennus ja käyttö

Nykyinen stadion on rakennettu alkuperäisen tavoin kokonaan Pentelikon-vuoren marmorista. Stadion noudattaa antiikin aikaisten stadioneiden hevosenkenkämuotoa, koska se rakennettiin ennen kuin nykyaikaisten stadioneiden mitat standardoitiin. Koko rakennuksen pituus on noin 255 metriä ja leveys noin 128 metriä. Nykyisen juoksuradan pituus on noin 420 metriä.

Stadionilla on paikkoja 60&nbsp;000 hengelle. Stadionilla järjestetään nykyisin monenlaisia tilaisuuksia. Se on myös vuosittain lokakuussa juostavan Ateenan maratonin maali. Rakennus on yksi Ateenan suosituimpia turistinähtävyyksiä.

## Lähteet

## Aiheesta muualla

* Παναθηναϊκό Στάδιο - Panathenaic Stadium. Stadionin verkkosivut.
Pýrgos Athinón

**Pýrgos Athinón** (, ”Ateenan torni”; transl. myös *Pirgos Athinon*; usein *Athens Towers*) on kahden korkean tornitalon kokonaisuus Ateenassa Kreikassa. Pýrgos Athinón 1 on Ateenan ja koko Kreikan korkein rakennus ja maan ainoa pilvenpiirtäjä. Sen korkeus on 103 metriä ja siinä on 28 kerrosta. Sen vieressä sijaitseva matalampi Pyrgos Athinón 2 on korkeudeltaan 65 metriä ja siinä on 15 kerrosta.

Rakennukset sijaitsevat Ampelókipoin kaupunginosassa itäisessä Ateenassa. Niissä toimii useita eri yrityksiä, kuten pankkeja.

## Lähteet
Kapenemisluokka

**Kapenemisluokka** (myös **runkomuoto**) on puun rungon läpimitan erotus kahdelta eri korkeudelta. Sitä käytetään kuvaamaan rungon muotoa sekä tunnuksena puun kuutiomäärää arvioitaessa. Mitä sylinterimäisemmäksi rungon muoto kehittyy, sitä parempi on kapenemisluokka.

## Lähteet
Kasvitalit

**Kasvitali** on kasvirasvaa, jota saadaan puristamalla siemenistä. Yleisimpiä kasvitaleja ovat mafura-, malabar- ja sabiumtali. Se on erittäin kovaa rasvaa ja kynttiläteollisuuden raaka-aine.

## Lähteet
Katakreesi

**Katakreesi** (kreik. *κατάχριση*, 'väärinkäyttö') on sanan käyttöä merkityksessä, joka on ristiriidassa sen varsinaisen merkityksen kanssa, vertauskuvallisen sanonnan väärää käyttöä tai eri vertauskuvien sekoittamista. Esimerkkinä katakreesista voidaan mainita vaikkapa *punainen muste* tai *hänen elämänlankansa sammui*.

## Katso myös
* Oksymoron

## Lähteet
Drew Goddard

**Andrew Brion Hogan ”Drew” Goddard** (s. 26. helmikuuta 1975 Houston, Texas, Yhdysvallat) on yhdysvaltalainen käsikirjoittaja, ohjaaja ja tuottaja. Goddard aloitti uransa vuonna 2002 televisiosarjan *[[Buffy, vampyyrintappaja]]* (1997–2003) käsikirjoittajana. Sen jälkeen hän työskenteli käsikirjoittajana televisiosarjoissa *[[Angel (televisiosarja)|Angel]]* (1999–2004), *[[Alias (televisiosarja)|Alias]]* (2001–2006) ja *[[Lost]]* (2004–2010), josta hän voitti Writers Guild of America -palkinnon vuonna 2006. Hän käsikirjoitti myös kauhuelokuvat *[[Cloverfield]]* (2008) ja *[[World War Z]]* (2013).

Goddard teki debyyttinsä ohjaajana vuoden 2012 kauhuelokuvassa *[[The Cabin in the Woods]]*. Hän liittyi Marvel Cinematic Universen käsikirjoittajiin luotuaan Netflix-sarjan *[[Daredevil (televisiosarja)|Daredevil]]* (2015).

## Filmografia

### Goddardin käsikirjoittamat televisiojaksot

## Sarjakuvat
*
**”The Problem With Vampires” (kuvittaja Paul Lee, *Tales of the Vampires* #1, Dark Horse Comics, joulukuu 2003)
**”Antique” (kuvittaja Ben Stenbeck, *Tales of the Vampires* #3, Dark Horse Comics, helmikuu 2004)
*
**

## Lähteet

## Aiheesta muualla

*
*
Jääkiekko talviolympialaisissa 2018 – miesten turnaus

**[[Jääkiekko talviolympialaisissa 2018|Jääkiekon miesten turnaus talviolympialaisissa 2018]]** pelattiin 14.–25. helmikuuta 2018 Pyeongchangissa, Koreassa.

NHL:n johtokunta ilmoitti vuonna 2017, etteivät liigan pelaajat ja valmentajat osallistu olympiaturnaukseen. Osallistumisesta käydyissä keskusteluissa merkittävimpiä neuvotteluiden alaisia asioita olivat NHL-pelaajien matka- ja vakuutuskulut. Kansainvälisen jääkiekkoliiton varapuheenjohtaja Kalervo Kummolan arvioiden mukaan kyseessä on noin 15 miljoonan euron kustannus. Venäjä suljettiin olympiakisoista, mutta sen urheilijat osallistuivat puolueettomina olympialipun alla.

Loppuottelussa OAR kaatoi turnauksen suuryllättäjän Saksan jatkoajan kautta maalein 4–3. Venäläisten edellinen olympiakulta tuli IVY-nimen alaisuudessa vuoden 1992 kisoissa, niin ikään olympialipun alla. Venäjä ei ole vielä voittanut olympiakultaa oman lippunsa alaisuudessa.

## Lohkot

Vuoden 2015 maailmanmestaruuskisojen jälkeen kisoihin valittiin kahdeksan joukkuetta jääkiekon maailmanrankingin perusteella. Kolme joukkuetta pääsi mukaan olympiakarsintaturnauksen kautta ja viimeisen paikan sai olympiakisojen järjestäjämaa.

**Lohko A**
*  1.
*  6.
*  7.
* 

**Lohko B**
*  2.
*  5.
*  8.
* 

**Lohko C**
*  3.
*  4.
* 
* 

Puolivälieriin selviytyi neljä joukkuetta suoraan – jokaisen lohkon voittaja sekä paras lohkokakkosista. Loput joukkueet pelasivat pudotuspelit jäljelle jääneistä neljästä puolivälieräpaikasta.

## Alkusarja
### Lohko A



----


----



### Lohko B



----


----



### Lohko C



----


----



## Pudotuspelit
Lohkovaiheen jälkeen joukkueet sijoitettiin niin, että parhaiten sijoittunut sai sijan 1D ja huonoimmin sijoittunut sijan 12D. Sijoitukset määritettiin seuraavasti:

# Lohkosijoitus
# Pisteet
# Maaliero
# Tehdyt maalit
# IIHF:n maailmanranking

### Sijoittelu

### Turnauspuu

### Karsintakierros





### Puolivälierät





### Välierät



### Pronssiottelu


### Loppuottelu


## Lopputulokset

## Tilastot
### Pistepörssi

### Maalivahdit

## Palkinnot
* Tähdistökentällinen:
** Hyökkääjät:  Ilja Kovaltšuk,  Pavel Datsjuk,  Eeli Tolvanen
** Puolustajat:  Maxim Noreau,  Vjatšeslav Voinov
** Maalivahti:  Vasili Košetškin
* Arvokkain pelaaja:  Ilja Kovaltšuk
* Paras hyökkääjä:  Nikita Gusev
*Paras puolustaja:  Vjatšeslav Voinov
* Paras maalivahti:  Danny aus den Birken

## Katso myös
* Jääkiekon maailmanmestaruuskilpailut vuonna 2018
* Jääkiekon nuorten maailmanmestaruuskilpailut vuonna 2018

## Lähteet
* Turnaus olympialaisten sivuilla  
* IIHF:n artikkeli 

### Viitteet

## Aiheesta muualla
* IIHF:n virallinen kisasivusto
Villa Castellin helikopterionnettomuus

**Villa Castellin helikopterionnettomuus** tapahtui lähellä Villa Castellia La Riojan maakunnassa Luoteis-Argentiinassa 9. maaliskuuta 2015, kun noin sadan metrin korkeudessa lentäneet kaksi helikopteria törmäsivät toisiinsa tuntemattomasta syystä tositelevisio-ohjelman kuvauksissa. Onnettomuudessa kuoli kymmenen ihmistä, mukaan lukien nyrkkeilijä Alexis Vastine, purjehtija Florence Arthaud ja uimari Camille Muffat.

## Lähteet
Contres (Loir-et-Cher)

**Contres** on entinen kunta Ranskassa Loir-et-Cherin departementissa Centre-Val de Loiren alueella.  Se sijaitsee Loirelaakson linna-alueella (Châteaux de la Loire).

Nykyään se on kuntaliitoksen myötä osa Le Controis-en-Solognen kuntaa. 

## Lähteet

## Aiheesta muualla
Tortola

**Tortola** on Brittiläisten Neitsytsaarten pinta-alaltaan ja asukasluvultaan suurin saari. Saarella on noin 23&nbsp;900 asukasta ja siellä sijaitsee Brittiläisten Neitsytsaarten pääkaupunki Road Town.

## Maantiede
Tortola sijaitsee noin sata kilometriä Puerto Ricosta itään. Saari on vuoristoinen ja 19 kilometriä pitkä ja 5 kilometriä leveä. Saaren pinta-ala on 54 neliökilometriä. Saari on tuliperäinen ja sen korkein kohta on 543 metriä korkea Mount Sage.

## Lähteet

## Aiheesta muualla
Kangasalan pääkirjasto

**Kangasalan pääkirjasto** on Kangasalan keskustassa sijaitseva kirjasto. Uusi kirjastotalo otettiin käyttöön vuonna 2010 ja kirjaston osana on peruskorjattuja vanhan kirjaston tiloja. Tilojen ulkoasua ja toiminnallisuutta on uudistettu vuosina 2022-2024. Kirjastoon kuuluu taidetila Terra. Kirjastosta on kulkuyhteys Kangasala-taloon.

Kangasalla toimii kirjastoauto Kotikujan Konsta ja seuraavat lähikirjastot:
* Kuhmalahden kirjasto
* Sahalahden kirjasto
* Vatialan kirjasto

Kangasalla on ollut kirjasto vuodesta 1862 lähtien.

## Lähteet
Linja 2 (Soulin metro)

**Soulin metron linja 2** (, pääkaupunkialueen sähkörautatien linja 2) on silmukanmuotoinen linja Soulin metrossa, Etelä-Koreassa. Se on Soulin metron käytetyin linja ja maailman toiseksi pisin silmukka Pekingin metron linjan 10 jälkeen.

## Päälinja

## Seongsun haara

## Sinjeongin haara
Karlovy Varyn lääni

**Karlovy Varyn lääni** () on yksi Tšekin kolmestatoista läänistä. Se on Tšekin läntisin lääni, ja sen pinta-ala on 3&nbsp;315 neliökilometriä. Vuoden 2020 arvion mukaan Karlovy Varyn läänissä asui 294&nbsp;664 asukasta.  Läänin pääkaupunki on Karlovy Vary.

Karlovy Varyn lääni tunnetaan kylpyläkaupungeistaan, joita ovat pääkaupunki Karlovy Varyn lisäksi Mariánské Lázně, Františkovy Lázně, Lázně Kynžvart ja Jáchymov. Matkailu on yksi alueen tärkeimmistä elinkeinoista. 

## Katso myös
* Tšekin NUTS-aluejako

## Lähteet

## Aiheesta muualla
Praise to Helsinki

**Praise to Helsinki** on Eddie Boydin albumi vuodelta 1970.

## Kappaleet
Kaikki kappaleet kirjoittanut Eddie Boyd.

### A-puoli
# 
# 
# 
# 

### B-puoli
# 
# 
# 
# 

## Muusikot
* Willy Donnie – basso
* Eddie Hunton – rummut
* Eddie Boyd – laulu, kosketinsoittimet

## Aiheesta muualla
* Praise to Helsinki discogs.com -sivustolla
* Albumi Fono.fi:in tietokannassa

## Lähteet
DDT Jazzband (albumi)

**DDT Jazzband** on DDT Jazzbandin esikoisalbumi vuodelta 1970.

## Kappaleet
### A-puoli
#  
#  
#  
#  

### B-puoli
#  
#  
#  

### CD-uusintapainos
#  
#  
#  
#  

## Muusikot
* Fred Andersson – klarinetti
* Rick Wahlstein – trumpetti 
* Nalle Nyman – klarinetti, sopraanosaksofoni 
* Sven Svärd – pasuuna 
* Timo Peltoniemi – banjo 
* Christer Sandell – piano 
* Pentti Mutikainen – kontrabasso
* Christian Schwindt – rummut 
* Jussi Raittinen – laulu (kappaleet 2, 6 ja 10) 
* Jussi Valto – tuuba (kappaleet 5 ja 9) 
* Herbert Katz – banjo (kappaleet 10 ja 11)

## Aiheesta muualla
* DDT Jazzband discogs.com -sivustolla
* Albumi Fono.fi:in tietokannassa

## Lähteet
Lauri Järvilehto

**Lauri Järvilehto** (s. 18. heinäkuuta 1977 Helsinki) on suomalainen filosofi, kirjailija, puhuja, yrittäjä ja muusikko. Hän on kirjoittanut useita suomenkielisiä tietokirjoja, muun muassa *Tee itsestäsi mestariajattelija,* *Monenkirjavia kuvitelmia* ja *Upeaa työtä*. Järvilehto toimii Aalto-yliopiston työelämäprofessorina ja Aalto Ventures Program -yrittäjyyskoulutusohjelman johtajana.

Järvilehto on väitellyt filosofian tohtoriksi Jyväskylän yliopistosta vuonna 2011. Hän on perustanut Filosofian Akatemian ja on yksi Lightneer-oppimispeliyrityksen perustajista. Hän on ollut mukana perustamassa Extended Mind Technologies -yritystä. Hän toimii myös Suomen Unicefin hallituksessa.

Järvilehto on työskennellyt muusikkona ja säveltäjänä useiden suomalaisartistien kanssa ja säveltää esimerkiksi Songsworth-nimellä. Järvilehto on toiminut myös yhteistyössä Rovion kanssa. Hän on Madetojan musiikkilukion entinen oppilas. 

## Julkaisut
* The Nature and Function of Intuitive Thought and Decision Making, Springer, 2015 
* Pragmatic a priori knowledge : a pragmatic approach to the nature and object of what can be known independently of experience. University of Jyväskylä, 2011 – (Jyväskylä studies in education, psychology and social research, ISSN 0075-4625 ; 429.).  Jyväskylän yliopisto.
* Tee itsestäsi mestariajattelija. Tammi, 2012 
* Upeaa työtä! : näin teet itsellesi unelmiesi työpaikan. Tammi, 2013 
* Hauskan oppimisen vallankumous, PS-kustannus, 2014 
* Monenkirjavia kuvitelmia, Tammi, 2014 
*Martela, Frank, Järvilehto, Lauri, Ammattiosaajan hyvä elämä : ajatuksia ja työkaluja ammattiin opiskelevien elämänlaadun edistämiseksi, EHYT, 2012 – (EHYT, ISSN 2341-8281 ; 2.). 
* Järvilehto, Lauri, ym. Mitä tapahtuu huomenna? : [ajattelulle], [kirjan on toimittanut Ellun Kanat -Ajatushautomon työryhmä,Ellun Kanat -Ajatushautomo, 2012 
* 

## Lähteet

## Aiheesta muualla
* Lauri Järvilehto säveltäjänä - Fono.fi
*Puhujaprofiili
Irma (täsmennyssivu)

**Irma** voi tarkoittaa ainakin seuraavia:

* Irma, naisen etunimi
* *[[Irma (romaani)|Irma]]*, Tuula-Liina Variksen romaani vuodelta 2008
* ”Irma”, Georg Malmsténin iskelmä vuodelta 1931
* Irma, kunta Brescian maakunnassa Italiassa
* Irma, vodkasta, omenalikööristä ja sitruunalimonadista valmistettu drinkki
* 177 Irma, asteroidi
* M/S Irma, vuonna 1968 Ahvenanmerellä uponnut suomalainen rahtialus
* Taifuuni Irma, Tyynellämerellä ja Itä-Aasiassa marraskuussa 1981 riehunut hirmumyrsky
* Hurrikaani Irma, Atlantilla ja Karibianmerellä syyskuussa 2017 riehunut hirmumyrsky
* Teatteri Reipas Irma, helsinkiläinen teatteri.
M. A. Numminen på svenska – Äkta finsk negerjazz på svenska

**M. A. Numminen på svenska – Äkta finsk negerjazz på svenska** on M. A. Nummisen albumi vuodelta 1972.

*Helsingin Sanomien* Lauri Karvonen piti uutuusalbumin ideaa mainiona ainakin suomalaiskuulijoille, joita ruotsin kieleen sisältyvä tahaton komiikka viehättää. Ruotsin markkinoilla hän arveli taas Nummisen erikoisen tulkintatavan purevan, kun mukana on sellaisiakin ruotsalaisten suosikkeja kuin ”Jag har bott vid en landsväg”. Karvonen kuitenkin harmitteli, että laulujen ruotsalaisversiot ovat järjestään huonompia etenkin säestyksen osalta kuin Nummisen aiemmin tekemät suomalaisversiot.

## Kappaleet
### A-puoli
# 
# 
# 
# 
# 
# 
# 
# 

### B-puoli
# 
# 
# 
# 
# 
# 
# 
# 

## Lähteet

## Aiheesta muualla
* M. A. Numminen på svenska – Äkta finsk negerjazz på svenska discogs.com -sivustolla
* Albumi Fono.fi:in tietokannassa
Tietohallintopalvelut

**Tietohallintopalvelut** ovat organisaatioiden sisäisten tai ulkoisten palvelutuottajien toimittamia tietotekniikkaan liittyviä palveluita liiketoiminnan tarpeisiin. Tietohallintopalveluita ovat tietohallintostrategia, ICT-arkkitehtuurit, informaatioarkkitehtuurit, järjestelmäarkkitehtuurit, ICT-menetelmät, hankehallinta ja -arviointi, palveluhankinnat ja toimittajahallinta.

## Tietohallinnon rooli
Tietohallinnon odotetaan kehittävän yrityksen tavoitteita parhaiten tukevia ja kilpailukykyä parantavia ratkaisuja sekä tuottavan vakioituja ICT-palveluita mahdollisimman kustannustehokkaasti.

Tietohallinto tukee liiketoimintaa tunnistamalla liiketoimintatavoitteiden kautta tietoteknisiä tarpeita ja löytää niihin ratkaisuja. Tietohallinto myös pyrkii parantamaan tietoteknisten palveluiden laatua ja kustannustehokkuutta. Tietohallinto myös aktiivisesti informoi liiketoiminnalle uusista mahdollisuuksista, joita kehittyvä tietotekniikka,  tietojärjestelmät ja muut palveluratkaisut tarjoavat. 

## Lähteet
* ICT Standard Forum
Felix the Great

**Felix the Great** on Heikki Sarmannon tupla-albumi vuodelta 1988.

## Kappaleet
Kaikki kappaleet Heikki Sarmanto.

### A-puoli
# 
# 

### B-puoli
# 
# 
# 

### C-puoli
# 
# 
# 

### D-puoli
# 
# 
# 

## Muusikot
* Heikki Sarmanto – kosketinsoittimet
* Pekka Sarmanto – kontrabasso
* Juhani Aaltonen – huilu, saksofoni
* Tapio Aaltonen – lyömäsoittimet

### Tuotanto
* Robert Shure – tuottaja
* Ilmari Kostiainen – valokuva
* Stefan Bremer – ulkoasun suunnittelu
* Jorma Hämäläinen – äänitys

## Aiheesta muualla
* Felix the Great discogs.com -sivustolla

## Lähteet
Scene from a Trance

**Scene from a Trance** on Taina Lehdon esikoisalbumi vuodelta 1988. Albumin musiikin on säveltänyt Heikki Sarmanto ja levyllä vierailee arvostettu jazzmuusikko Art Farmer. Albumi on julkaistu vinyylilevynä ja CD-levynä.

## Kappaleet

Kaikki kappaleet säveltänyt ja sovittanut Heikki Sarmanto ja sanoittanut Robert Shure.

### A-puoli

# 
# 
# 
# 
# 

### B-puoli

# 
# 
# 
# 
# 

## Kokoonpano

* Taina Lehto - laulu
* Art Farmer - flyygelitorvi
* Heikki Sarmanto – kosketinsoittimet
* Pekka Sarmanto – basso
* Jukka-Pekka Uotila – rummut
* Tapio Aaltonen – lyömäsoittimet

### Tuotanto
* Heikki Sarmanto – sävellykset, sovitukset, tuottaja
* Robert Shure - sanoitukset
* Harri Sutinen - äänitys MTV-studioilla
* Tom Vuori - miksaus ja ylimääräisten äänitysten teknikko Takomo Studioilla
* Seppo Konstig – valokuva
* Jani - kansitaide

## Lähteet

## Aiheesta muualla
* ''Scene from a Trance'' discogs.com -sivustolla
* Albumi Fono.fi:in tietokannassa
Kiinan Grand Prix 2015

**Kiinan Grand Prix 2015** oli Formula 1 -sarjan kauden 2015 kolmas osakilpailu, joka ajettiin Shanghai International Circuit -radalla 12. huhtikuuta.

## Aika-ajot

Ensimmäisessä aika-ajo-osiossa molemmat McLaren-autot jäivät jälleen kerran ulos jatkosta. Kolmessa ensimmäisessä kilpailussa McLarenit eivät ole kertaakaan yltäneet 15:n parhaan joukkoon. Heidän taakseen jäivät vain Manor-tallin autot. Toisessa osiossa koko viikonlopun jarruvioista kärsinyt Red Bullin Daniil Kvjat ei onnistunut pääsemään viimeiseen osioon, vaan jäi 12:nneksi.

Sauber sai molemmat autonsa viimeiseen aika-ajo-osioon ensimmäistä kertaa sitten Yhdysvaltain GP:n 2013. Kuljettajat sijoittuivat aika-ajoissa lopulta yhdeksänneksi ja kymmenneksi. Mercedeksen Lewis Hamilton otti kolmannen peräkkäisen paalupaikkansa. Hänen tallikaverinsa Nico Rosberg täydensi eturivin. Ferrarin Sebastian Vettel ajoi kolmanteen ruutuun.

## Kilpailu

Kilpailun ensimmäisellä kierroksella kärkikolmikon sijoitukset pysyivät ennallaan. Kuudennesta ruudusta lähtenyt Ferrarin Kimi Räikkönen onnistui nousemaan neljänneksi ohi Williamsien. Toisen kierroksen alussa Toro Rosson Carlos Sainz pyörähti ja putosi sijalta 14 viimeiseksi. Myöhemmin häntä hidastivat selvästi yhdellä kierroksella vaihdeongelmat. Kilpailun ensimmäinen keskeyttäjä oli Force Indian Nico Hülkenberg kierroksella 10 sijalta 12 vaihteiden hävittyä toiminnasta. Kuusi kierrosta myöhemmin yhdeksäntenä ajanut Red Bullin Daniil Kvjat joutui keskeyttämään moottorin hajottua. Pisteissä kiinni ollut Lotuksen Pastor Maldonado ajautui toiselle varikkopysähdykselle tullessaan selvästi ulos varikkotieltä ja menetti siinä aikaa noin puoli minuuttia. Myöhemmin sijoitustaistelussa McLarenin Jenson Button törmäsi Maldonadon perään ensimmäisessä mutkassa pyöräyttäen venezuelalaisen radan ulkopuolelle. Seuraavalla kierroksella hän keskeytti jarruongelmiin. 

Malesiassa voittanut Ferrari ei pystynyt Kiinassa juuri haastamaan Mercedestä. Kilpailun aikana kärjessä ei juuri taistelua ollut ja maaliin ajettiin lopulta turva-auton takana Max Verstappenin keskeytettyä muutama kierros ennen maalia kahdeksannelta sijalta moottoriongelmiin pääsuoran varteen. Hamilton voitti kilpailun Rosbergin edellä Vettelin täydentäessä palkintokorokkeen.
Kilpailun jälkeen Button sai kolaristaan viiden sekunnin aikarangaistuksen, ja hän putosi yhden sijan lopputuloksissa. Manorin Roberto Merhi sai myös viiden sekunnin aikarangaistuksen, ylinopeudesta turva-auton takana. Molemmille annettiin myös kaksi rangaistuspistettä.

## Sijoitukset kilpailun jälkeen
;Kuljettajien pisteet

;Valmistajien pisteet

* **Huom!**: Vain viiden parhaan sijoitukset sisällytetty.

## Lähteet
Palkeet (virasto)

**Valtion talous- ja henkilöstöhallinnon palvelukeskus** eli **Palkeet** on Suomen valtion talous- ja henkilöstöhallinnon palvelukeskus, joka toimii valtiovarainministeriön alaisuudessa. Sen hallinnollinen päätoimipaikka on Joensuussa, ja toimintaa on myös Hämeenlinnassa, Mikkelissä, Porissa ja Helsingissä.

Palkeet perustettiin vuonna 2010 yhdistämällä neljä palvelukeskusta (oikeushallinnon, puolustushallinnon, sisäasiainhallinnon ja Valtiokonttorin palvelukeskukset), kun valtio halusi keskittää talous- ja henkilöstöhallintoa tuottavuuden parantamiseksi. Toiminnan alkuvaiheessa virastojen hallintokulut kuitenkin kasvoivat. 

## Lähteet

## Aiheesta muualla
* Palkeet.fi
Soava Gallone

**Soava Gallone** (oikealta nimeltään *Stanislava Winawer*, 1880 Varsova – 30. maaliskuuta 1957 Rooma) oli puolalaissyntyinen näyttelijä, josta tuli yksi italialaisen mykkäelokuvan tähdistä.

Soava Gallonen elokuvaura alkoi vuonna 1913 Cinesillä, jossa hänen aviomiehensä Carmine Gallone työskenteli ohjaajana. Hänen ensimmäisiä menestyselokuviaan olivat hänen miehensä ohjaama *Avatar* (1916) ja Eugenio Peregon *La chiamavano Cosetta* (1917). Näyttelijän ura oli käytännössä ohi vuonna 1927, jolloin hän siirtyi miehensä kanssa ulkomaille.

## Muita elokuvia
* *La storia di un peccato*, 1918
* *Il bacio di cirano*, 1919
* *Maman Poupée*, 1919
* *Amleto e il suo clown*, 1920
* *Nemesis*, 1920
* *La cavalcata ardente*, 1925
* *[[Suuri intohimo]]* (*Celle qui domine*), 1927

## Lähteet

## Aiheesta muualla
* Internet Movie Database: Soava Gallone 
* Elonet: Soava Gallone
Varasvuoren mäkikeskus

**Varasvuoren mäkikeskus** on viiden muovitetun hyppyrimäen muodostama mäkihypyn suorituspaikka Paimiossa.

## Historia
Varasvuoren hyppyrimäki valmistui vuonna 1953 aikansa neljänneksi suurimmaksi suurmäeksi Suomessa. Hyppyrimäen K-piste sijaitsi 64&nbsp;metrissä. Vuonna 1963 mäessä järjestettiin SM-kilpailut. Kun Varasvuoren hyppyrimäen profiili vanhentui, vuonna 1997 vanha mäki purettiin ja tilalle valmistui vuonna 1999 uusi Varasvuoren K58-hyppyrimäki ja sen viereen K29-mäki. Vuonna 2003 rakennettiin K15-mäki. Sen jälkeen rakennettiin muovitettu K8-mäki. Vuonna 2020 K8-mäki remontoitiin ja sen alastulorinteen muovitus uusittiin ja sen viereen rakennettiin K2-mäki.

Kesällä 2022 K15-, K8- ja K2-mäet purettiin ja tilalle rakennettiin kokonaan uudet K15-, K8- ja K3-mäet. Varasvuoren kaikki mäet on muovitettu. Varasvuoren mäkikeskuksen eteläisen sijainnin vuoksi mäistä hypätään nykyisin enimmäkseen muoville.

## Varasvuoren hyppyrimäki
Hyppyrimäen K-piste sijaitsee 58 metrissä ja HS-piste 62 metrissä.

### Mäkiennätyksen kehittyminen
Mäkiennätys on 63,0 metriä.

### Kesämäkiennätyksen kehittyminen (miehet)
Kesämäkiennätyksen 59,5 metriä on hypännyt Niko Kytösaho.

### Kesämäkiennätyksen kehittyminen (naiset)
Naisten kesämäkiennätyksen 50,5 metriä on hypännyt Raakel Karhumaa.

## K29
Hyppyrimäen K-piste sijaitsee 29 metrissä ja HS-piste 33 metrissä.

### Mäkiennätyksen kehittyminen (naiset)
Naisten mäkiennätyksen 22,5 metriä on hypännyt Heini Kaartokallio.

### Kesämäkiennätyksen kehittyminen (miehet)
Kesämäkiennätyksen 33,0 metriä on hypännyt Niko Kytösaho. 

### Kesämäkiennätyksen kehittyminen (naiset)
Naisten kesämäkiennätyksen 29,5 metriä on hypännyt Raakel Karhumaa.

## K15
Hyppyrimäen K-piste sijaitsee 15 metrissä. Vuonna 2022 vanha, vuonna 2003 rakennettu mäki purettiin ja rakennettiin kokonaan uusi K15-mäki.

Mäkiennätyksen on 12,5 metriä ovat hypänneet Lauri Lankinen ja Aleksi Lankinen 9. helmikuuta 2014 Lidl Cupissa. Naisten mäkiennätyksen 13,5 metriä on hypännyt Emilia Sorvisto kaksi kertaa 9. helmikuuta 2014 Lidl Cupissa. Kesämäkiennätyksen 13,5 metriä ovat hypänneet Sebastian Okas 10. syyskuuta 2006 Varasvuoren kisoissa ja Aaro Storberg 11. marraskuuta 2023 Paimion Urheilijat Kauden Päättäjäiskilpailuissa. Naisten kesämäkiennätyksen 13,5 metriä ovat hypänneet Emmi Ahokas 11. marraskuuta 2022 Paimion Urheilijoiden Seuran-mestaruuskilpailuissa ja Anni Korpi 11. marraskuuta 2023 Paimion Urheilijat Kauden Päättäjäiskilpailuissa.

## K8
Hyppyrimäen K-piste sijaitsee 8 metrissä. Vuonna 2022 vanha, vuonna 2003 rakennettu ja 2020 remontoitu mäki purettiin ja rakennettiin kokonaan uusi K8-mäki.

Kesämäkiennätyksen 5,0 metriä ovat hypänneet Eino Fröberg kaksi kertaa ja Eelis Kauppila 11. marraskuuta 2022 Paimion Urheilijoiden Seuran-mestaruuskilpailuissa. Naisten kesämäkiennätyksen 7,5 metriä on hypännyt Lilja Korpi kaksi kertaa 11. marraskuuta 2023 Paimion Urheilijat Kauden Päättäjäiskilpailuissa.

## Lähteet
*Varasvuoren mäkikeskus skisprungschanzen.com 
*MÄKI - Paimion Urheilijat  Paimion Urheilijat
*MÄKI - Tuloksia - Paimion Urheilijat  Paimion Urheilijat

### Viitteet
Lindau-luokka

**Lindau-luokka** eli **tyyppi 320** oli Saksan laivaston kahdeksantoista miinanraivaajan muodostama alusluokka, joka tilattiin Saksan liittotasavallan laivaston ensimmäisessä laivasto-ohjelmassa. Alukset valmisti Burmeister Bremen magneetittomista komponenteista.

Saksan laivastossa ei palvele enää ainuttakaan luokan alusta, mutta osa aluksista siirrettiin Viron, Liettuan ja Latvian laivastoille. Lisäksi *Flensburg* ja *Weilheim* museoitiin.

## Alukset
Vuodesta 1970 alkaen yksitoista luokan alusta modernisoitiin Fulda-luokan (tyyppi 331) miinantorjunta-aluksiksi ja vuodesta 1979 kuusi palveluksessa ollutta modernisoitiin Ulm-luokan aluksiksi (tyyppi 351). Luokan alukset korvattiin Ensdorf-luokalla (tyyppi 352), jonka jälkeen Ulm-luokan alukset myytiin vuonna 2001 Etelä-Afrikan laivastolle. Vuonna 2009 Etelä-Afrikka myi viisi jäljellä ollutta alusta yksityisomistukseen, joka muutti ne huvijahdeiksi.

## Lähteet
*

### Viitteet
Kusiaismäen hyppyrimäet

**Kusiaismäen hyppyrimäet** on neljän hyppyrimäen muodostama mäkihypyn suorituspaikka Saarijärvellä.

## Kusiaismäen hyppyrimäki
Vuonna 2006 mäen alastulorinteeseen asennettiin muovitus.

### Mäkiennätyksen kehittyminen (miehet)
Mäkiennätyksen 45,0 metriä ovat hypänneet Taneli Niemi ja Juha Nykänen.

### Mäkiennätyksen kehittyminen (naiset)
Naisten mäkiennätyksen 36,0 metriä on hypännyt Sanni Tuomisto.

### Kesämäkiennätyksen kehittyminen (miehet)
Kesämäkiennätyksen 44,5 metriä on hypännyt Juho Ojala.

### Kesämäkiennätyksen kehittyminen (naiset)
Naisten kesämäkiennätyksen 44,0 metriä on hypännyt Minja Korhonen.

## K26
Vuoden 2010 remontissa mäen alastulorinteeseen asennettiin muovitus.

### Mäkiennätyksen kehittyminen
Mäkiennätyksen 25,5 metriä on hypännyt Atte Kettunen.

### Kesämäkiennätyksen kehittyminen (miehet)
Kesämäkiennätyksen 21,5 metriä ovat hypänneet Henrik Reimari ja Akseli Vidgren.

### Kesämäkiennätyksen kehittyminen (naiset)
Naisten kesämäkiennätyksen 22,0 metriä on hypännyt Iida Salmi.

## K15
### Mäkiennätyksen kehittyminen (miehet)
Mäkiennätyksen 8,0 metriä on hypännyt Santeri Niemelä.

### Mäkiennätyksen kehittyminen (naiset)
Naisten mäkiennätyksen 7,0 metriä on hypännyt Laura Niemelä.

### Kesämäkiennätyksen kehittyminen (miehet)
Kesämäkiennätyksen 9,0 metriä on hypännyt Pyry Kykkänen.

### Kesämäkiennätyksen kehittyminen (naiset)
Naisten kesämäkiennätyksen 10,0 metriä on hypännyt Mette Korhonen.

## Lähteet
*Kusiaismäen hyppyrimäet skisprungschanzen.com 
*http://www.saarijarvenponsi.suntuubi.com/?cat=13 
*http://www.saarijarvenponsi.suntuubi.com/?cat=14 
*http://www.saarijarvenponsi.suntuubi.com/?cat=18 

### Viitteet
Leda Gys

**Leda Gys** (oikealta nimeltään *Giselda Lombardi*, 10. maaliskuuta 1892 Rooma – 2. lokakuuta 1957 Rooma) oli italialainen elokuvanäyttelijä.

Roomalaiseen porvarisperheeseen syntynyt Gys pääsi runoilija Trilussan (Carlo Alberto Salustri) avulla Cinesille, jossa hän teki ensimmäiset lyhytelokuvansa vuonna 1913. Hänen ensimmäinen merkittävä pitkä elokuvansa oli Baldassarre Negronin ohjaama *Histoire d’un Pierrot* vuonna 1914. Vuodesta 1915 lähtien Gys näytteli lukuisissa Mario Caserinin elokuvissa kuten *La pantomima della morte* ja *L’amor tuo mi redime* (molemmat 1915). Giulio Antamoron ohjaama *Christus* (1916) teki hänestä yhden italialaisen mykkäelokuvan suurista tähdistä. Vuodesta 1917 lähtien Gys työskenteli Napolissa Gustavo Lombardon tuottamissa elokuvissa, joista muistetaan varsinkin Ubaldo Maria Del Collen yhteiskuntakriittinen melodraama *I figli di nessuno* (1921).

Näyttelijänä Gys oli monia mykkäelokuvan diivoja aidompi ja inhimillisempi, minkä ansiosta hänen uransa jatkui vielä Italian elokuvateollisuuden lamavuosinakin sellaisissa napolilaiselokuvissa kuten *Vedi Napule e po’ mori!* (1924), *Napoli è una canzone* (1927) ja *Napule... e niente cchiù* (1928). Gysin ja Gustavo Lombardon suhteesta syntyi poika Goffredo, joka myöhemmin  peri isänsä perustaman Titanus-elokuvayhtiön.

## Lähteet

## Aiheesta muualla
* Internet Movie Database: Leda Gys
Kirsti Westphalen

**Berit Kirsti Kaarina Westphalen** (s. 1953) on suomalainen diplomaatti. Hän on Suomen suurlähettiläs Bangkokissa, Thaimaassa jonne hän siirtyi pääkonsulin paikalta Los Angelesista,  Yhdysvalloista vuonna 2013. Westphalen on toiminut poliittisen islamin asiantuntijana Suomen ulkoministeriön Lähi-idän ja Pohjois-Afrikan yksikössä.

## Lähteet
Vidar-luokka (miinalaiva)

**Vidar-luokka** oli Norjan laivaston kahden miinalaivan muodostama alusluokka, jonka alukset laskettiin vesille 1977-1978. Alukset luovutettiin 2000-luvun alussa Latvialle ja Liettualle.

## Alukset

## Lähteet
*

### Viitteet
Stoor

**Stoor** on muun muassa seuraavien henkilöiden sukunimi:

* Fredrik Stoor (s. 1984), ruotsalainen jalkapalloilija
* Jalle Stoor (s. 1990), suomalainen frisbeegolfin pelaaja
* Jarmo Stoor (s. 1966), suomalainen kirjailija
* Stina Stoor (s. 1982), ruotsalainen kirjailija
Jääkiekko talviolympialaisissa 2018 – naisten turnaus

**[[Jääkiekko talviolympialaisissa 2018|Jääkiekon naisten turnaus talviolympialaisissa 2018]]** pelattiin Pyeongchangssa, Koreassa 10.–22. helmikuuta 2018.

Kansainvälisen olympiakomitean ja Kansainvälisen jääkiekkoliiton IIHF:n suostumuksella 12 pohjoiskorealaista jääkiekkoilijaa liittyi Etelä-Korean joukkueeseen. Yhteisjoukkueella oli 35 nimettyä pelaajaa, joista vain 22 voitiin valita kunkin pelin kokoonpanoon.

## Kokoonpanot

## Lohkot
Viisi joukkuetta valittiin jääkiekon naisten maailmanrankingin 2016 perusteella joka selvisi Maailmanmestaruuskisojen 2016 jälkeen. Venäjä suljettiin olympiakisoista, mutta sen urheilijat osallistuivat turnaukseen puolueettomina olympialipun alla. Etelä-Korea pääsi kisoihin isäntämaana ja kaksi muuta joukkuetta  olympiakarsintaturnauksen kautta.

**Lohko A**
* 
* 
* 
* 

**Lohko B**
* 
* 
*  
* 

## Alkusarja
:*Kaikki ajat paikallista aikaa (UTC+9)*
### Lohko A



----


----



### Lohko B



----


----



## Pudotuspelit
### Turnauspuu

### Viidennen sijan turnauspuu

### Puolivälierät



### 5.–8. sijojen välierät



### Välierät



### Seitsemäs sija


### Viides sija


### Pronssiottelu


### Loppuottelu


## Lopputulokset

## Tilastot
### Pistepörssi
:Sijoitukset loppuottelun jälkeen

### Maalivahdit
:Sijoitukset loppuottelun jälkeen

## Palkinnot
* Tähdistökentällinen:
** Hyökkääjät:  Mélodie Daoust,  Jocelyne Lamoureux-Davidson,  Alina Müller
** Puolustajat:  Laura Fortino,  Jenni Hiirikoski
** Maalivahti:  Noora Räty
* Arvokkain pelaaja:  Mélodie Daoust
* Paras hyökkääjä:  Alina Müller
* Paras puolustaja:  Jenni Hiirikoski
* Paras maalivahti:  Shannon Szabados

## Lähteet
* Turnaus olympialaisten sivuilla  
* IIHF:n artikkeli 

### Viitteet

## Aiheesta muualla
* IIHF:n virallinen kisasivusto
Linja 3 (Soulin metro)

**Soulin metron linja 3** (, pääkaupunkialueen sähkörautatien linja 3) on linja Soulin metrossa, Etelä-Koreassa. Se yhdistää Goyangin, luoteis-Soulin, Gangnamin ja kaakkois-Soulin.

## Asemat
Stormcrow

__NOTOC__
**Stormcrow** on Cain’s Offeringin toinen albumi. Albumi julkaistiin Japanissa 29. huhtikuuta, Euroopassa 15. toukokuuta ja Pohjois-Amerikassa 19. toukokuuta 2015. Ensimmäisen albumin kokoonpanosta basisti Jukka Koskinen ja kosketinsoittaja Mikko Härkin ovat poissa, ja Jens Johansson ja Jonas Kuhlberg ovat liittyneet heidän paikoilleen. Vierailijoita albumilla ovat muun muassa Antti Railio ja Petri Aho taustalaulajina. Albumin traileri on kuunneltavissa Frontiers Musicin YouTube-kanavalla.

Albumi debytoi Suomen virallisen listan sijalla 12.

## Kappaleet
# 
# 
# 
# 
# 
# 
# 
# 
# 
# 
# 
# 

Sävellykset ja sanoitukset: Jani Liimatainen, paitsi kappaleessa ”On the Shore” sävellys ja sanoitus: Jani Liimatainen ja Timo Kotipelto ja kappaleessa ”Child of the Wild” sävellys: Jani Liimatainen ja Timo Kotipelto, sanoitus: Jani Liimatainen.

## Kokoonpano
* Timo Kotipelto – laulu
* Jani Liimatainen – kitara, kosketinsoittimet, ohjelmointi, taustalaulu
* Jonas Kuhlberg – basso
* Jens Johansson – kosketinsoittimet
* Jani Hurula – rummut

### Vierailevat muusikot
* Antti Railio – taustalaulu, kuorolaulu
* Petri Aho – taustalaulu, kuorolaulu

## Arvostelut
* Imperiumi.net: 10–/10
* Kaaoszine: 8-/10
* Soundi: 

## Lähteet

## Aiheesta muualla
* Cain's Offering - I Will Build You a Rome (Official / Studio 2015 / Liimatainen Kotipelto Johansson)
* Cain's Offering - Stormcrow (Official Audio)
* Cain's Offering - The Best of Times (Official Audio)
Ubaldo Maria Del Colle

**Ubaldo Maria Del Colle** (27. kesäkuuta 1883 Rooma – 24. elokuuta 1958 Rooma) oli italialainen elokuvaohjaaja ja näyttelijä.

Teatterinäyttelijänä työskennellyt Del Colle esiintyi Italian ensimmäisessä näytelmäelokuvassa *La presa di Roma* vuonna 1905 ja jatkoi sen jälkeen näyttelijänuraansa teatterissa ja elokuvissa. Hän ohjasi ensimmäiset elokuvansa torinolaiselle Pasquali Filmille vuonna 1911 ja perusti oman tuotantoyhtiön vuonna 1916. Vuonna 1920 Del Colle siirtyi Napoliin Gustavo Lombardon Lombardo Filmille. Hänen suurin menestyksensä oli Leda Gysin tähdittämä melodraama *I figli di nessuno* vuonna 1921.

Del Colle toimi Raffaello Matarazzon apulaisohjaajana *I figli di nessunon* uudessa versiossa *[[Elämän valhe]]* vuonna 1951. Hänen nimiinsä on merkitty myös *[[Valheen kahleet]]* (*Menzogna*, 1952), jonka todellinen ohjaaja on Giuseppe De Santis.

## Elokuvia
* *[[Odysseuksen harharetket]]*, 1911 (näyttelijä)

## Lähteet

## Aiheesta muualla
* Internet Movie Database: Ubaldo Maria Del Colle
Suwonin asema

**Suwonin asema** (, han. 水原驛, ) on rautatieasema Suwonissa, Etelä-Koreassa. Asema remontoitiin kokonaan 2002 ja 2003 ja sen yhteyteen rakennettiin Aekyung-ostoskeskus (AK PLAZA). Aseman kautta kulkee kansallinen Gyeongbu-linja, Soulin metron linjat linja 1 ja Bundang-linja.
Tomas Walsh

**Tomas ”Tom” Walsh** (s. 1. maaliskuuta 1992 Timaru) on uusiseelantilainen kuulantyöntäjä. Walshin lokakuussa 2019 Dohassa työntämä 22,90&nbsp;m on ulkoratojen Oseanian ennätys ja maaliskuussa 2018 sisäratojen MM-kilpailuiden finaalissa Birminghamissa työnnetty 22,31 m sisäratojen Oseanian ennätys. Halliennätystä hän sivusi sisäratojen MM-kilpailuiden finaalissa 2022. Walsh on 185 senttimetriä pitkä ja painaa 125 kilogrammaa.

Walsh saavutti pronssia silloisella sisäratojen ennätyksellään 21,26 vuoden 2014 sisäratojen MM-kilpailuista Sopotista. Saman vuoden heinäkuussa hän saavutti hopeaa Kansainyhteisön kisoista Glasgow'sta tuloksella 21,19. Hän sijoittui Pekingin MM-kilpailuissa 2015 neljänneksi tuloksella 21,58 m. Vuoden 2016 sisäratojen MM-kilpailuissa Portlandissa Walsh kirkasti edellisten MM-kilpailuiden pronssinsa kullaksi tuloksella 21,78.

Rion olympialaisissa 2016 Walsh sai olympiapronssia tuloksella 21,36. Lontoon MM-kilpailuissa 2017 hän voitti kultaa tuloksella 22,03, jonka hän työnsi viimeisellä kierroksella. Birminghamin MM-hallikilpailuissa 2018 Walsh voitti kultaa tuloksella 22,31 m. Tulos oli kisaennätys, Oseanian ennätys ja kaikkien aikojen hallitilaston neljänneksi paras tulos. Saman vuoden Gold Coastin Kansainyhteisön kisoissa hän voitti kultaa tuloksella 21,41.

Walsh saavutti Dohan MM-kilpailuissa 2019 pronssia kaikkien aikojen viidenneksi parhaalla tuloksella 22,90. Kilpailun mitalikolmikko mahtui sentin sisälle. Vuonna 2021 järjestetyissä Tokion olympialaisissa hän sai niin ikään pronssia tuloksella 22,47. Belgradin MM-hallikilpailuissa 2022 hän sijoittui kolmanneksi halliennätystään sivunneella tuloksella 22,31. Myöhemmin samana vuonna Eugenen MM-kilpailuissa hän sijoittui neljänneksi tuloksella 22,08 ja voitti kultaa Birminghamin Kansainyhteisön kisoissa tuloksella 22,26. Budapestin MM-kilpailuissa 2023 hän oli neljäs tuloksella 22,05. Hän saavutti Glasgow'n sisäratojen MM-kilpailuissa 2024 hopeaa tuloksella 22,07. Pariisin olympialaisissa hän jäi loppukilpailussa ilman tulosta. Hän voitti sisäratojen maailmanmestaruuden Nanjingissa 2025 tuloksella 21,65. Tokion MM-kilpailuissa 2025 hän jäi kolmannen peräkkäisen kerran ulkoratojen MM-kilpailuissa neljänneksi, nyt samalla tuloksella 21,94 pronssimitalisti Leonardo Fabbrin kanssa.

Walsh on heittänyt kiekkoa parhaimmillaan 53,58 m Christchurchissa helmikuussa 2014.

## Lähteet
Albendatsoli

**Albendatsoli** (C12H15SN3O2) on bentsimidatsolijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä useiden loisinfektioiden hoitoon.

## Ominaisuudet ja käyttö
Huoneenlämpötilassa albendatsoli on väritöntä kiteistä ainetta. Yhdiste on veteen liukenematonta ja liukenee paremmin orgaanisiin polaarisiin liuottimiin kuten dimetyyliformamidiin, dimetyylisulfoksidiin ja muurahaishappoon.

Albendatsoli on aihiolääke ja metaboloituu ihmisen maksassa aktiiviseksi albendatsolisulfoksidksi. Albendatsolisulfoksidi sitoutuu tubuliiniproteiiniin, mikä estää proteiinin järjestäytymisen mikrotubuluksiksi. Tämän vuoksi loisten kyky ottaa soluihinsa glukoosia heikkenee ja ne joutuvat käyttämään glykogeenivarastonsa energianlähteenä ja lopulta nääntyvät. Albendatsoli estää myös fumaraattireduktaasientsyymin toimintaa. Albendatsoli tehoaa useisiin sukkulamatoihin kuten kihomatoon, suolinkaiseen, koukkumatoihin, ja eräisiin tiehytmatoihin. Alkueläimistä albendatsoli tehoaa muun muassa *[[Giardia lamblia]]* -alkueläimeen. Eläinlääketieteessä yhdistettä käytetään muun muassa koirien ja nautojen loismatojen häätämiseen. Albendatsoli tuli markkinoille vuonna 1977.

## Haittavaikutukset
Tavanomaisimpia albendatsolin aiheuttamia haittavaikutuksia ovat päänsärky, huonovointisuus, ripuli ja kuumeilu. Pitkäaikaisessa käytöstä voi aiheutua palautuva luuydinsuppressio tai maksatulehdus. Albendatsolia ei tule käyttää raskauden aikana, eikä maksan toimintahäiriöitä tai maksakirroosia sairastavilla potilailla.

## Synteesi
Albendatsolia voidaan syntetisoida kahdella menetelmällä, joissa molemmissa lähtöaineena on 1-asetamido-4-kloori-2-nitrobentseeni, joka voi reagoida natriumtiosyanaatin kanssa muodostaen 1-asetamido-2-nitro-4-tiosyanaattobentseeniksi. 1-asetamido-2-nitro-4-tiosyanaattobentseeni reagoi emäksisissä olosuhteissa bromipropaanin kanssa propyylitiojohdannaiseksi ja samalla asetamidoryhmä hydrolysoituu vapaaksi amiiniksi. Nitroryhmä pelkistetään amiiniksi ja muodostuva diamiini reagoi syanamidin ja metyylikloroformaatin kanssa muodostaen bentsimidatsolirenkaan ja karbamaattirakenteen. Toinen tapa valmistaa yhdistettä on 1-asetamido-4-kloori-2-nitrobentseenin reaktio 1-propaanitiolin kanssa ja nitroryhmä- ja asetamidoryhmä pelkistetään vedyttämällä diamiiniksi. Bentsimidatsolirenkaan ja karbomaattifunktionaalisuuden synteesi toteutetaan kuten edellä.

## Lähteet
Babes in Toyland

**Babes in Toyland** voi tarkoittaa ainakin seuraavia:

* Babes in Toyland, vuonna 1987 perustettu yhdysvaltalainen  alternative rock -yhtye
* *[[Babes in Toyland (näytelmä)|Babes in Toyland]]*, Victor Herbertin operetti vuodelta 1903
* *[[Babes in Toyland (vuoden 1934 elokuva)|Babes in Toyland]]*, Gus Meinsin ja Charles Rogersin ohjaama elokuva vuodelta 1934
* *[[Babes in Toyland (vuoden 1961 elokuva)|Babes in Toyland]]*, Jack Donohuen ohjaama elokuva vuodelta 1961
* *[[Babes in Toyland (vuoden 1986 elokuva)|Babes in Toyland]]*, Clive Donnerin ohjaama televisioelokuva vuodelta 1986
* *[[Babes in Toyland (vuoden 1997 elokuva)|Babes in Toyland]]*, Paul Sabellan ohjaama animaatioelokuva vuodelta 1997.
Perhostoukka

**Perhostoukka** on perhosen toukkavaihe, joka on ennen koteloitumista. 

Perhostoukka kuoriutuu munasta. Perhostoukalla on kolme paria oikeita jalkoja edessä ja viisi valejalkaa takaosassa. Ravinnoksi perhostoukat syövät etenkin lehtiä. Suuri osa perhostoukista on väriltään joko vihreitä tai ruskeita, koska tällöin ne ovat vaikeammin havaittavissa petoeläimille ja usein ne ovat lähes karvattomia. Toisaalta osa perhostoukista voi olla väritykseltään hyvinkin kirjavia ja karvaisia ja tällöin ne ovat todennäköisemmin myrkyllisiä. Osia perhostoukista pidetään puutarhojen tuhoeläiminä. Perhostoukat ovat tärkeätä ravintoa monille linnuille ja selkärangattomille eläimille. 


Tiedosto:Pyrrharctia isabella (caterpillar) 2009.jpg
Tiedosto:Caterpillar 2 (aka).jpg
Tiedosto:Macrothylacia rubi (xndr).JPG
Tiedosto: Sphinx ligustri01.jpg|


## Lähteet

## Aiheesta muualla
Espanjan Grand Prix 2015

**Espanjan Grand Prix** oli Formula 1 -sarjan viides osakilpailu kaudella 2015. Kilpailu ajettiin 10. toukokuuta 2015 Barcelonassa sijaitsevalla Circuit de Catalunyan moottoriradalla. Kilpailun voittoon ajoi paalupaikalta lähtenyt Nico Rosberg.

## Kilpailu
Kauden viidenteen osakilpailuun paalupaikalta lähti ensimmäistä kertaa tällä kaudella Mercedes-kuljettaja Nico Rosberg. Startissa kolmosruudusta liikkeelle lähtenyt Ferrarin Sebastian Vettel pystyi ohittamaan kakkospaikalta lähteneen Lewis Hamiltonin. Kimi Räikkönen ohitti molemmat Toro Rosso-kuljettajat ensimmäisellä kierroksella ja nousi viidenneksi.

Hamilton jumittui Vettelin taakse, ja Rosberg karkasi häneltä kärjessä. Hamilton kurvasi ensimmäiselle varikkopysähdykselleen kierroksella 12, mutta varikkokäynnillä pyörän kiinnityksen aiheuttamat ongelmat veivät Hamiltonilta mahdollisuuden ohittaa Vettel varikkopysähdysten yhteydessä. Vettel pysähtyi kierroksella 13. Taaempana Lotus-kuljettajat kolaroivat keskenään radan kolmannessa mutkassa. Kolarin seurauksena Pastor Maldonadon takasiipi vaurioitui ja venezuelalainen joutui myöhemmin keskeyttämään, kierroksella 45 kolarivaurioihin. Romain Grosjeanin varikkopysähdys ei onnistunut mutkattomasti, sillä hän törmäsi varikkomiehistöönsä, mutta kukaan ei loukkaantunut tilanteessa pahasti. Kotiyleisön edessä myös Fernando Alonsolla riitti draamaa. Hän kertoi tiimiradioon kärsivänsä jarruongelmista, ja varikkostopille tullessaan hän oli lähellä aiheuttaa Grosejanin tapaisen vaaratilanteen varikolla. Alonso joutui keskeyttämään kierroksella 26. Viimeisten varikkopysähdysten yhteydessä Hamilton onnistui ohittamaan Sebastian Vettelin. Kilpailun viimeisellä kierroksella Daniil Kvjat ja Carlos Sainz Jr. osuivat toisiinsa, mutta molemmat pystyivät jatkamaan kilpailua maaliin asti, tilanteessa kummankaan autoon ei tullut merkittäviä vaurioita.

Espanjan Grand Prix'n voittoon ajoi Nico Rosberg, jolle voitto oli kauden ensimmäinen. Rosbergin tallikaveri Lewis Hamilton ajoi toiseksi ja Vettel kolmanneksi. Valtteri Bottas ajoi neljänneksi pystyen pitämään Kimi Räikkösen takanaan painostuksesta huolimatta. 

### Tulokset

## Sijoitukset kilpailun jälkeen
;Kuljettajien pisteet

;Valmistajien pisteet

* **Huom!**: Vain viiden parhaan sijoitukset sisällytetty.

## Lähteet
Monacon Grand Prix 2015

**Monacon Grand Prix 2015** (virallisesti **Formula 1 Grand Prix de Monaco 2015**) oli Formula 1 -sarjan kuudes osakilpailu kaudella . Kilpailu ajettiin Circuit de Monacolla 24. toukokuuta.

## Kilpailu
Paalupaikalta kauden kuudenteen osakilpailuun lähti Lewis Hamilton, ensimmäistä kertaa urallaan Monacossa. Hamiltonin rinnalla toisessa ruudussa oli Nico Rosberg. Ruudusta kolme oli Sebastian Vettel.

Lähdössä Red Bull -kuljettajat vaihtoivat paikkojaan, kun Daniil Kvjat ohitti Daniel Ricciardon. Ensimmäisellä kierroksella McLaren -kuljettaja Fernando Alonso kolaroi Nico Hülkenbergin kanssa Mirabeau -mutkassa, saaden kolaroinnista viiden sekunnin aikarangaistuksen. Myös Felipe Massa kolaroi ensimmäisellä kierroksella, osuen yhteen Pastor Maldonadon kanssa, kontaktin seurauksena Massan auton etusiipi vaurioitui ja hän joutui tulemaan varikolle vaihdattamaan sen. Maldonado keskeytti kierroksella 7 jarruongelmiin. Myös Alonson kilpailu jäi kesken ennen aikojaan vaihdelaatikon rikkouduttua. Kimi Räikkönen taisteli Red Bull -kuljettajien kanssa, onnistuen ohittamaan Daniel Ricciardon varikkopysähdysten yhteydessä.

Kierroksella 64 Max Verstappen törmäsi Romain Grosjeaniin radan ensimmäisessä mutkassa. Turva-auto tuli radalle. Kilpailua täydellisesti hallinnut Hamilton kutsuttiin kärkipaikalta varikolle vaihtamaan superpehmeät renkaat. Hamilton kuitenkin tippui varikkopysähdyksen seurauksena kolmanneksi, Nico Rosbergin siirryttyä kärkeen ja Vettelin noustua toiseksi. Turva-auto poistui radalta kierroksella 70. Hamilton ei kuitenkaan pystynyt ohittamaan Vetteliä.

Nico Rosberg ajoi uransa kolmanteen perättäiseen Monacon Grand Prix’n voittoon. Sebastian Vettel ajoi toiseksi. Hamilton sijoittui kolmanneksi. Red Bullin venäläiskuljettaja Daniil Kvjat ajoi neljänneksi, Ricciardo viidenneksi ja Kimi Räikkönen kuudenneksi. Räikkönen joutui kolariin Ricciardon kanssa kilpailun lopulla, Ricciardon väkisin ohittaessa Räikkösen. Tilanteesta ei jaettu rangaistuksia. McLarenin Jenson Button ajoi kahdeksanneksi saavuttaen McLarenille kauden avauspisteet. Valtteri Bottas ajoi 14:nneksi. 

### Tulokset

## Sijoitukset kilpailun jälkeen

* **Huom!**: Vain viiden parhaan sijoitukset sisällytetty.

## Lähteet
Bahrainin Grand Prix 2015

**Bahrainin Grand Prix** oli Formula 1 -kauden  neljäs osakilpailu. Osakilpailu ajettiin 19. huhtikuuta 2015 Bahrain International Circuitilla, Sakhirissa, Bahrainissa.. Kilpailussa toiseksi ajanut Kimi Räikkönen nousi pitkän tauon jälkeen palkintokorokkeelle sitten vuoden 2013 Korean GP:n.

FIA:n perinteiset lehdistötilaisuudet järjestetään kisaviikonloppuna edeltävänä torstaina ja perjantaina. Torstaina nähtiin seuraavat kuljettajat Sergio Pérez, Max Verstappen, Will Stevens, Pastor Maldonado, Lewis Hamilton ja Daniel Ricciardo. Perjantaina tiimien edustajat John Booth, Rob White, Éric Boullier, Maurizio Arrivabene, Monisha Kaltenborn ja Toto Wolff. FIA:n tuomaristoon kuului Paul Gutjahr, José Abed ja Mika Salo.

## Kilpailu
Lämmittelykierrokselle lähdettäessä Williamsin Felipe Massalla oli ongelmia, jonka seurauksena brasilialainen joutui starttaamaan kilpailuun varikkosuoralta. Teknisten ongelmien vuoksi McLarenin Jenson Button ei startannut kilpailuun lainkaan. Paalulta kauden neljänteen osakilpailuun starttasi Mercedeksen Lewis Hamilton. Ensimmäisessä mutkassa Ferrarin Kimi Räikkönen ohitti ulkokautta Nico Rosbergin ja nousi kolmanneksi, tallikaveri Sebastian Vettelin perään. Kilpailun edetessä Rosberg ohitti Räikkösen ensimmäisessä mutkassa, tehden saman myöhemmin Vettelille. Ensimmäisten varikkopysähdysten aikana Vettel onnistui ohittamaan Rosbergin ja nousi takaisin toiseksi. Vettel kuitenkin ajoi viimeisen mutkan leveäksi rikkoen samalla etusiipeään. Näin Vettel joutui tulemaan toiselle varikkopysähdykselle tippuen sijalle viisi. Kilpailun viimeisillä kierroksilla Rosberg kärsi jarruongelmista ja ajoi radan ensimmäisen mutkan leveäksi menettäen sijan Kimi Räikköselle. 

Kilpailun voittoon ajoi Mercedeksen Lewis Hamilton ennen Kimi Räikköstä, joka nousi palkintopallille ensimmäistä kertaa Ferrarilla paluunsa jälkeen. Nico Rosberg oli kolmas. Williamsin Valtteri Bottas ajoi lopulta neljänneksi pitäen Vettelin takanaan. Kilpailun joutuivat keskeyttämään molemmat Toro Rosso -kuljettajat, sekä Lotuksen Pastor Maldonado.

### Tulokset

## Sijoitukset kilpailun jälkeen
;Kuljettajien pisteet

;Valmistajien pisteet

* **Huom!**: Vain viiden parhaan sijoitukset sisällytetty.

## Lähteet